b'\n_START_ARTICLE_\nYou\'re Not Sorry\n_START_SECTION_\nOzadje\n_START_PARAGRAPH_\nPesem "You\'re Not Sorry" je napisala Taylor Swift, producirala pa sta jo ona in Nathan Chapman. Navdihnil jo je biv\xc5\xa1i fant Taylor Swift, za katerega se je kasneje izkazalo, da ni tisto, kar je najprej mislila, da je. Taylor Swift je fanta v pesmi najprej ozna\xc4\x8dila z besedami: "Nanj sem naletela kot na sanjskega princa" ("He came across as prince charming"). Ko se je njuno razmerje nadaljevalo, se Taylor Swift seznani z vsemi njegovimi skrivnostmi, ki se jih prej ni zavedala. Kasneje je Taylor Swift povedala: "In eno za drugim sem jih ugotovila. Ugotovila sem, kdo zares je." Pesem "You\'re Not Sorry" je napisala v \xc4\x8dustvenem stanju, ki ga je opisala kot "to\xc4\x8dko, kjer sem se zlomila". Na tej to\xc4\x8dki je sama sebi govorila: "\'Ve\xc5\xa1 kaj? Niti v sanjah ne pomisli, da mi bo\xc5\xa1 \xc5\xa1e naprej lahko zadajal take rane!\'" Zaradi okoli\xc5\xa1\xc4\x8din je Taylor Swift dosegla to\xc4\x8dko, kjer je morala oditi stran. Pesem "You\'re Not Sorry" je iz\xc5\xa1la kot promocijski singl z albuma Fearless 28. oktobra 2008 kot del od\xc5\xa1tevanja do izzida albuma Fearless, ekskluzivne kampanje trgovine iTunes Store. Pesem je 5. marca 2009 iz\xc5\xa1la tudi kot remix, ki je bil kasneje predvajan v televizijski seriji Na kraju zlo\xc4\x8dina.\n_START_SECTION_\nSestava\n_START_PARAGRAPH_\nPesem "You\'re Not Sorry" je country-pop pesem, ki traja \xc5\xa1tiri minute in enaindvajset sekund. Todd Martens iz revije The Los Angeles Times je menil, da pesem bolj balada stare \xc5\xa1ole kot pa country pesem. Jordan Levin iz revije The Miami Herald se je strinjal in napisal, da je pesem v slogu "uporni\xc5\xa1kega rocka". Pesem je napisana v e-molu, vokali Taylor Swift pa se raztezajo \xc4\x8dez dve oktavi, od G\xe2\x99\xad\xe2\x82\x83 do C\xe2\x99\xad\xe2\x82\x85. Glasbene nastavitve so posebej pomembne \xc4\x8dez refren pesmi, kot je menil Jonathan Keefe iz revije Slant Magazine. Pesem "You\'re Not Sorry" se za\xc4\x8dne s klavirjem, ki ga sredi pesmi nadomesti elektri\xc4\x8dna kitara s solom. Martens je verjel, da vokali Taylor Swift niso mo\xc4\x8dnej\xc5\xa1i, ker je v solo to\xc4\x8dki elektri\xc4\x8dna kitara segala do preve\xc4\x8d visokih tonov. Temu sledi procesija akordov, E\xe2\x99\xadm\xe2\x80\x93C\xe2\x99\xad\xe2\x80\x93G\xe2\x99\xad\xe2\x80\x93D\xe2\x99\xad. Rob Sheffield iz revije Blender je opozoril, da ima besedilo pesmi "You\'re Not Sorry" preve\xc4\x8d "mravlji\xc4\x8dastih feromonov".\n_START_SECTION_\nKritike\n_START_PARAGRAPH_\nGlasbeni kritiki so pesmi "You\'re Not Sorry" v glavnem dodelili pozitivne ocene. Rob Sheffield iz revije Blender je pesem "You\'re Not Sorry" sprejel negativno in uporabil besedo "slaba" za opisovanje pesmi. Rob Sheffield je dodal, da nas v pesmi, v primerjavi, "spominja na to, kak\xc5\xa1no dobro delo opravlja s tem, da po navadi obdr\xc5\xbei posko\xc4\x8den tempo." Jonathan Keefe iz revije Slant Magazine je verjel, da je pesem "You\'re Not Sorry" ena izmed pesmi z albuma Fearless, ki so raz\xc5\xa1irile uspeh njenega prvega glasbenega albuma, Taylor Swift (2006), saj zelo izstopa. Craig Rosen iz revije The Hollywood Reporter je napisal, da je pesem "You\'re Not Sorry" hvalisava v zvezi s potencialom Taylor Swift. Nick Catucci je v \xc4\x8dlanku iz revije New York, v katerem je navedeno, da "se je Taylor Swift hitro uveljavila kot ena izmed najuspe\xc5\xa1nej\xc5\xa1ih country glasbenikov desetletja," napisal, da je sam dolo\xc4\x8dil lastno mnenje, ki temelji na pesmi. Nick Catucci je napisal: "In dejansko, mislim, da imamo nekoliko \xc4\x8darobnega prahu v o\xc4\x8deh, med tem ko poslu\xc5\xa1amo pesem \'You\'re Not Sorry\', ki ni pesem navadnih \xc5\xbeensk, vendar resno delo primesne princese," hkrati pa je napisal tudi, da je v prej\xc5\xa1njem desetletju poslu\xc5\xa1al bolj\xc5\xa1e pesmi. Scott Mervis iz revije The Pittsburgh Post-Gazette je pesem "You\'re Not Sorry" primerjal z "petjem a la Tori Amos".\n_START_SECTION_\nDose\xc5\xbeki\n_START_PARAGRAPH_\nKer pesem "You\'re Not Sorry" ni iz\xc5\xa1la kot singl, je tudi na radijih niso predvajali, \xc4\x8deprav se je uvrstila na veliko glasbenih lestvic in se zelo dobro prodajala. Pesem se je uvrstila na Billboardovo lestvico Hot Digital Songs Chart na drugo mesto in se ob koncu tedna 15. novembra 2008 uvrstila na lestvico Billboard Hot 100. Pesem "You\'re Not Sorry" je pristala na enajsetm mestu lestvice Billboard Hot 100 in tako postala najvi\xc5\xa1je uvr\xc5\xa1\xc4\x8den singl Taylor Swift vseh singlov, ki se niso uvrstili med prvih deset pesmi na tej lestvici. V naslednjem tednu je pesem pristala na petintridesetem mestu, nato pa se nekaj \xc4\x8dasa ni ve\xc4\x8d pojavila na tej lestvici. Po izdaji remixa za serijo Na kraju zlo\xc4\x8dina se je pesem ponovno uvrstila na lestvico Billboard Hot 100 na sedemin\xc5\xa1estdeseto mesto lestvice. Pesem "You\'re Not Sorry" je ena izmed trinajstih pesmi iz albuma Fearless, ki so se uvrstile med prvih \xc5\xa1tirideset pesmi na lestvici Billboard Hot 100, s \xc4\x8dimer je Taylor Swift podrla rekord za najve\xc4\x8d pesmi iz enega albuma, ki so se na lestvici uvrstile med prvih \xc5\xa1tirideset pesmi. Pesem "You\'re Not Sorry" je na lestvici Billboard Hot 100 ostala pet tednov. V Zdru\xc5\xbeenih dr\xc5\xbeavah Amerike je pesem "You\'re Not Sorry" dosegla enaindvajseto mesto na lestvici Pop 100 Chart. Pesem je prejela zlato certifikacijo s strani organizacije Recording Industry Association of America (RIAA) za 500.000 prodanih kopij. Pesem je pristala na enajstem mestu lestvice Canadian Hot 100.\n_START_SECTION_\nNastopi v \xc5\xbeivo\n_START_PARAGRAPH_\nTaylor Swift je s pesmijo "You\'re Not Sorry" nastopila na vseh koncertih svoje prve turneje Fearless Tour, ki je trajala od aprila 2009 do junija 2010. Med vsakim nastopom je Taylor Swift nastopila oble\xc4\x8dena v \xc4\x8drno oblekico s svetle\xc4\x8dimi ornamenti okoli trebuha. Z nastopom je za\xc4\x8dela, ko je sedela na klopci in igrala na velik klavir. \xc4\x8cez pesem "You\'re Not Sorry" je Taylor Swift in zapela lastno verzijo pesmi Justina Timberlakea, "What Goes Around.../...Comes Around", med tem pa je su\xc5\xa1ila lase na klopi. V preostanku nastopa je pesem "What Goes Around.../...Comes Around" skombinirala s pesmijo "You\'re Not Sorry". Jon Pareles iz revije The New York Times je nastop ozna\xc4\x8dil za enega izmed najbolj\xc5\xa1ih nastopov koncerta 27. avgusta 2009 v Madison Square Garden v New Yorkju. Reed Fischer iz revije Miami New Times se je udele\xc5\xbeil koncerta 7. marca 2010 v BankAtlantic Center v Sunriseu, Florida in o pesmi "What Goes Around.../...Comes Around" napisal: "Ta in \xc5\xa1e nekaj podalj\xc5\xa1anih udarcev na bobne, naredijo pesem za eno izmed najbolj nepozabnih trenutkov no\xc4\x8di."." Alice Fisher iz britanskega \xc4\x8dasopisa The Observer verjame, da nastop 7. maja 2009 v Shepherd\'s Bush Empire v Londonu, Anglija "spodkopava stil Taylor Swift, saj sede na stol in nerodno udari po pokrovu klavirja v eni izmed najbolj prepri\xc4\x8dljivih trenutkov strasti, kar sem jih kdaj videla od konca Footballers\' Wives." Taylor Swift je s pesmijo nastopila tudi na ekskluzivnem nastopu, ki ga je vodil 95.8 Capital FM, podelitvi nagrad Academy of Country Music Awards leta 2009 in festivalu CMA Music Festival leta 2009.'